Der er ti tusindvis af danskere, der har fået fleksjob de seneste fem år. Birgit er en af dem og hun skriver til nationen! at hun glad for sin løn, sine søde kolleger og atmosfæren på en arbejdsplads.

- Jeg har læst hvad du har skrevet om fleksjob. Og jeg kan fortælle dig, at jeg også er kommet i fleksjob og er bare så glad for det.

- Jeg var i jobafklaringsforløb i et halvt år i en webshop, og da jeg så blev tilkendt fleksjob, var jeg så heldig at de gerne ville ansætte mig.

Travlt og søde kolleger

- Og nu arbejder jeg der med min computer 16 timer om ugen.

- Det er en arbejdsplads, hvor der er meget at lave, og der er en rigtig god atmosfære og mange søde kolleger.

- Så jeg kan kun sige at det har givet min hverdag indhold.

Sådan indleder Birgit en mail til nationen!, en mail hun skrev efter, at hun havde læst om de mere end 25.000 andre danskere, der har fået et af de såkaldte minifleksjob, i løbet af de seneste fem år.

Se også: Tilfredse med at arbejde max ti timer pr uge: 25.000 har fået fleksjob

Der er en gulerod - kommunen modregner kin 30 procent

I afstemningen - som mere end 3000 læsere foreløbig har deltaget i - svarer to ud af tre, at det er godt, at der er sket en stigning i antallet af folk på fleksjob. men mange efterspørger nogle fakta om løn. Og det vil Birgit gerne afsløre:

- Min første lønseddel så fin ud og når kommunen så kun modregner med 30%, så er der jo en gulerod i at arbejde.

- Jeg har i hvert fald udbetalt en del mere, end da jeg var i jobafklaring(som jo er det samme som kontanthjælp).

Jeg har 13.000 udbetalt - de 10.000 kommer fra kommunen

- Jeg får udbetalt 13.000 kr. med fleksløn og lønnen fra mit arbejde. Det er på samme højde som mine kolleger.

- Lønnen er sat sammen af fleksløn fra kommunen, og min timeløn fra arbejdet på 125 kr. Timelønnen bliver så modregnet med 30% i min flexløn, så det bliver cirka noget med, at jeg får udbetalt 3000 kr. fra mit arbejde og 10.000 kr. fra kommunen, skriver Birgit, men hvad tænker du?